Sin City

For filmen ved samme navn, se Sin City (film).
Sin City er en film noir-inspirert tegneserie, laget av Frank Miller. Handlingen er lagt til byen Basin City, som er full av korrupsjon, kriminalitet og drap. Sin City består av seks lengre historier og flere kortere historier. Noen av Millers fortellinger ble i 2005 filmatisert i filmen Sin City, og filmen Sin City: A Dame to Kill For skal ha premiere i 2014.

 Figurer 

Noen av personene i Sin City er:

Marv, en voldelig mann, med et forferdelig utseende, som ikke skyr noen midler når han skal hevne drapet på den prostituerte Goldie. 
Dwight McCarthy; selv om han er en morder og en voldelig mann, er Dwight også en gentleman og hjelper damene i Old Town, byens horestrøk, flere ganger.
John Hartigan, en av Basin Citys få ærlige politifolk. Han havner i store problemer når han skal redde Nancy Callahan fra den pedofile sønnen til senator Roark. Han har et stort X-formet arr i pannen, det er uvisst hvordan han har fått dette.

 Historier 

Sin City (The Hard Goodbye)
Ble først gitt ut i deler i Dark Horse Presents utgave #51-62 og i 5th Anniversary Special (juni 1991–juni 1992), under navnet Sin City, fikk først navnet The Hard Goodbye når den ble gitt ut i bokform, januar 1993.

Hovedpersonen er Marv som våkner opp på et hotell og finner ut at damen han nettopp hadde sex med, Goldie, har blitt myrdet mens han sov. Kort tid senere banker politiet på døra for å arrestere Marv, som skjønner at noen har betalt for å få ham tatt for mordet, og etter å ha flyktet fra politiet bestemmer han seg for å finne ut hvem som står bak og hevne drapet på den ene kvinnen som noensinne ville ha sex med ham.

A Dame to Kill For
Den andre historien om Basin City ble utgitt i eget blad fra november 1993 til mai 1994.

Her møter vi fotografen Dwight McCarthy, som er på oppdrag for å hjelpe en dame med å finne ut om hennes mann er utro. Det ender med at han må redde den prostituerte Sally fra å bli skutt av denne mannen. Senere samme natt mottar Dwight en telefon fra eks-kjæresten Ava, som forlot ham til fordel for styrtrike Daminen Lord fire år tidligere. Dwight møter Ava, og hun forteller at hun har det forferdielig og at det er et helvete å leve med Damien. De blir avbrutt av Manute, en stor svart mann som jobber for Damien, han tar Ava med tilbake. Dwight får ikke sove den natten og bestemmer seg for å finne ut mer om Damien Lord.

The Babe Wore Red and Other Stories
Ble først utgitt i november 1994 og inneholder tre korte historier.

 And Behind Door Number Three? – En 4 siders historie som handler om Gail og Wendy i Old Town, som lagere en felle for å ta en mann de mistenker for å ta livet av prostituerte.
 The Customer is Always Right – Denne 4 siders historien handler om "The Salesman" (Selgeren), en leiemorder og "The Customer", en kvinne som sannsynligvis har leid "The Salesman" til å drepe seg, fordi hun blir truet og jaget av noen som sikkert ville drept henne på en mye mer forferdeløig måte en "The Salesman"
 The Babe Wore Red – 23-sider. I denne historien møter vi igjen Dwight, som finner vennen Fargo hengt. Han utforsker mer i leiligheten til Fargo og kommer over duoen Douglas Klump og Burt Shlubb, og også en kvinne kledd i en rød kjole, som sier hun heter Mary og er prostituert. Dwight må rømme med Mary fra duoen Klump og Shlubb.

Silent Night
Silent Night ble gitt ut i november 1994. Det er en 15 siders historie om Marv, som skal redde en liten jente fra folk som holder henne fanget.

The Big Fat Kill
Den tredje lange historien ble gitt ut fra november 1994 til mars 1995. Hovedpersonen er Dwight, som her havner i problemer med Jackie-Boy, eks-kjæresten til Dwights kjæreste Shellie.

That Yellow Bastard
Den fjerde lange historien i Sin City serien, handler om politimannen John Hartigan, og ble gitt ut i seks deler fra februar 1996 til juli 1996. Her må Hartigan redde 11 år gamle Nancy Callahan fra å bli voldtatt av den pedofile Roark jr., sønnen til senator Roark.

Daddy's Little Girl
Daddy's Little Girl ble først gitt ut i A Decade of Dark Horse #1 (juli 1996) og senere gitt ut i Tales to Offend #1 (juli 1997), og i Booze, Broads, and Bullets. Johnny er forelsket i den mye yngre Amy. Amy forteller at faren hennes ikke vil godta det og får Johnny til å ta med seg en revolver for å ta livet av faren.

Lost, Lonely, & Lethal
Først utgitt desember 1996, inneholder tre korte historier:
 Fat Man and Little Boy – 3 sider lang historie om småkjeltringene Douglas Klump og Burt Shlubb, også kalt Fat Man and Little Boy.
 Blue Eyes – 14 sider lang historie om en mann som heter Jim og som blir forfulgt av en leiemorder, han rømmer inn på Kadie's og møter eks-kjæresten Delia.
 Rats – 7 sider lang historie om en sadistisk krigsforbryter som tar livet av rotter ved å gasse dem i hjel i ovnen sin; han blir til slutt drept på samme måte.

Sex & Violence
Sex & Violence ble først gitt ut mars 1997 og inneholder to historier om Delia, som jobber som leiemorder.
Wrong Turn (23 sider)
Wrong Track (3 sider)

Just Another Saturday Night
Først utgitt i Sin City #1/2, August 1997, gjennom et spesialtilbud og i begrenset opplag, gitt ut på nytt i oktober 1998. Handler om Marv som forfølger en guttegjeng med rikmannsungdommer som driver og setter fyr på uteliggere.

Family Values
Denne femte langhistorien i Sin City kom oktober 1997. Ulikt de fire andre historiene ble Family Values gitt ut som bok, hele historien på en gang og ikke i deler. Her driver Dwight og etterforsker hvem som er avsvarlig for et drap på et gangstermedlem.

Hell and Back
Den lengste av alle Sin City-historiene ble gitt ut fra juli 1999 til april 2000, og handler om Wallace, en kunstner og krigshelt, som redder en kvinne som heter Esther fra et selvmordsforsøk. Senere går de ut for å ta en drink, da Esther blir kidnappet av to menn. Wallace bestemmer seg for å redde Esther.

Booze, Broads, & Bullets
Dette er en samlebok, som inneholder alle Frank Millers korte Sin City-historier. Historien er i denne rekkefølgen:
 Just Another Saturday Night
 Fat Man and Little Boy (Lost, Lonely, & Lethal)
 The Customer is Always Right (The Babe Wore Red and Other Stories)
 Silent Night
 And Behind Door Number Three? (The Babe Wore Red and Other Stories)
 Blue Eyes (Lost, Lonely, & Lethal)
 Rats (Lost, Lonely, & Lethal)
 Daddy's Little Girl
 Wrong Turn (Sex and Violence)
 Wrong Track (Sex and Violence)
 The Babe Wore Red (The Babe Wore Red and Other Stories)

Nye historier
Frank Miller har bekreftet at han jobber med nye Sin City-historier til filmene, og at det vil bli gitt ut flere tegneserier. 

En av historien vil omhandle Nancy, som skal hevne Hartigans død ved å ta livet av gjenværende medlemmer i Roark-familien. Denne historien kommer til å være med i filmen Sin City: A Dame to Kill For og vil bli gitt ut som tegneserie.

Filmatisering
Enkelte av historiene i Sin City ble filmatisert i 2005. Spillefilmen ble regissert av Robert Rodríguez og Frank Miller selv, med Quentin Tarantino som «gjesteregissør», og baserte seg på tre av bøkene i tegneserien: «Sin City (The Hard Goodbye)»,«The Big Fat Kill» og «That Yellow Bastard». Hovedrollene ble spilt av Jessica Alba (Nancy), Rosario Dawson (Gail), Benicio del Toro (Jacke Boy), Jaime King (Goldie/Wendy), Brittany Murphy (Shelley), Clive Owen (Dwight), Mickey Rourke (Marv), Bruce Willis (Hartigan) og Elijah Wood (Kevin).Rodriguez, Miller og Tarantino. Sin City (DVD). Miramax, 2005. Oslo, SF NorgeFor å bevare tegneseriens miljø og stemning ble hele filmen spilt inn med Green screen. På den måten kunne man i studio gjøre om filmen til svart-hvitt, for så å farvelegge enkelte elementer i filmen. Filmens åpningsscene samt epilog er basert på den kortere historien «The Customer is Always Right» fra «Babe Wore Red»-samlingen.

Den andre filmatiseringen av tegneserien skal bli sluppet til høsten 2014, og vil inneholde historien «A Dame to Kill For», som den er oppkalt etter. Filmen skal også skildre Nancys hevn over Roark-dynastiet, i tillegg til noen av de kortere historiene til Frank Miller, sannsynligvis «Blue Eyes», og kanskje andre historier om Delia.

Referanser

Kategori:Tegneserier fra USA